rejauldu/bengali-wikipedia huggingface dataset:
ভিনসেন্ট রিচার্ড হগ (; জন্ম: ৩ জুলাই, ১৯৫২) সলসবারি এলাকায় জন্মগ্রহণকারী প্রথিতযশা ও সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ১৯৮৩ সালে সংক্ষিপ্ত সময়ের জন্যে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন। তন্মধ্যে, ১৯৮৩ সালে ইংল্যান্ডে অনুষ্ঠিত ক্রিকেট বিশ্বকাপের তৃতীয় আসরে অংশ নিয়েছিলেন।  ঘরোয়া প্রথম-শ্রেণীর জিম্বাবুয়ীয় ক্রিকেটে রোডেশিয়া দলের প্রতিনিধিত্ব করেন। দলে তিনি মূলতঃ ডানহাতি মিডিয়াম-ফাস্ট বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করেছেন ভিন্স হগ।   প্রথম-শ্রেণীর ক্রিকেট  ১৯৭১-৭২ মৌসুম থেকে ১৯৮৩-৮৪ মৌসুম পর্যন্ত ভিন্স হগের প্রথম-শ্রেণীর খেলোয়াড়ী জীবন চলমান ছিল। এক দশকের অধিক সময় জিম্বাবুয়ে দলের পক্ষে খেলেন। এ পর্যায়ে বয়সভিত্তিক খেলা থেকে শুরুর করে জাতীয় পর্যায়ে খেলেছেন তিনি।  প্রথম-শ্রেণীর ক্রিকেটের ইতিহাসে ধীরগতিসম্পন্ন ইনিংসের ন্যায় অগৌরবজনক রেকর্ডের সাথে স্বীয় নামকে জড়িয়ে রেখেছেন। ১৯৭৯-৮০ মৌসুমে পিটারমারিৎজবার্গে অনুষ্ঠিত জিম্বাবুয়ে - রোডেশিয়া বি দলের সদস্যরূপে নাটাল বি দলের বিপক্ষে ৮৭ মিনিট ক্রিজে অবস্থান করে শূন্য রান করেন।  ১৯৭১-৭২ মৌসুমে কারি কাপে রোডেশিয়ার পক্ষে অভিষেক ঘটে তার। অবশ্য পরবর্তী তিন বছরে আর কোনো খেলায় অংশগ্রহণের সুযোগ পাননি তিনি। এরপর অবশ্য দলের নিয়মিত সদস্যের মর্যাদা লাভ করেছিলেন তিনি। এরপূর্বে ১৯৮২ সালে ইংল্যান্ডে অনুষ্ঠিত আইসিসি ট্রফির শিরোপা বিজয়ী জিম্বাবুয়ে দলের অন্যতম সদস্য ছিলেন তিনি। ঐ বছরের শীতকালে নিজস্ব শেষ মৌসুমে সদ্য টেস্ট মর্যাদাপ্রাপ্ত শ্রীলঙ্কা দলের বিপক্ষে ব্যক্তিগত সেরা বোলিং পরিসংখ্যান ৬/২৬ গড়েন।   আন্তর্জাতিক ক্রিকেট  সমগ্র খেলোয়াড়ী জীবনে দুইটিমাত্র ওডিআইয়ে অংশগ্রহণ করেছেন ভিন্স হগ। ঐ সময়ে জিম্বাবুয়ে দল টেস্ট মর্যাদা বহির্ভূত দল ছিল। ফলে, টেস্ট ক্রিকেটে অংশগ্রহণের সুযোগ পাননি। ৯ জুন, ১৯৮৩ তারিখে নটিংহামে অস্ট্রেলিয়ার বিপক্ষে ওডিআইয়ে অভিষেক ঘটে তার। এরপর, ১৬ জুন, ১৯৮৩ তারিখে সাউদাম্পটনে একই দলের বিপক্ষে সর্বশেষ ওডিআইয়ে অংশ নেন তিনি। এ দুটো খেলাই ১৯৮৩ সালের ক্রিকেট বিশ্বকাপ প্রতিযোগিতার ছিল। ১৯৮৩ সালের ক্রিকেটে বিশ্বকাপে সর্বশেষ খেলাগুলোয় অংশ নেন তিনি।   অবসর  ক্রিকেট খেলা থেকে অবসর গ্রহণের পর ব্যবসায় জগতের দিকে ধাবিত হন। আবাসন শিল্পে ব্যবস্থাপকের ভূমিকায় অবতীর্ণ হন তিনি। এরপর ২০০২ সালে জিম্বাবুয়ে ক্রিকেট ইউনিয়নের প্রধান নির্বাহী হিসেবে দায়িত্ব পালন করেন তিনি। রবার্ট মুগাবে সরকারের স্বৈরাচারী কর্মকাণ্ডে আন্তর্জাতিক চাপের ন্যায় কঠিন পরিস্থিতি মোকাবেলান্তে জিম্বাবুয়ে ক্রিকেটের হাল ধরেন তিনি। হগের স্থিরতাপূর্ণ কর্তৃপক্ষীয় সিদ্ধান্ত গ্রহণ ও খেলোয়াড়দের সাথে চমৎকার সম্পর্কে কিছু কঠিন পরিস্থিতি খুব সহজেই উৎরে যান।   তথ্যসূত্র    আরও দেখুন   রডনি হগ  কেভিন কারেন  ডানকান ফ্লেচার  অ্যান্ডি পাইক্রফট  ১৯৮২ আইসিসি ট্রফি  জিম্বাবুয়ের একদিনের আন্তর্জাতিক ক্রিকেটারদের তালিকা   বহিঃসংযোগ       বিষয়শ্রেণী:১৯৫২-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৮৩ ক্রিকেট বিশ্বকাপের ক্রিকেটার বিষয়শ্রেণী:জিম্বাবুয়ীয় ক্রিকেটার বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার বিষয়শ্রেণী:জিম্বাবুয়ীয় ক্রিকেট প্রশাসক বিষয়শ্রেণী:রোডেশিয়ার ক্রিকেটার বিষয়শ্রেণী:হারারে থেকে আগত ক্রিকেটার বিষয়শ্রেণী:শ্বেতাঙ্গ জিম্বাবুইয়ান ক্রীড়াব্যক্তিত্ব
২০১৮ এমসিসি ত্রি-দেশীয় সিরিজ  ২৯ জুলাই ২০১৮-তে অনুষ্ঠিত হয় একটি ক্রিকেট টুর্নামেন্ট। সিরিজে নেপাল, নেদারল্যান্ডস ও মেরিলেবোন ক্রিকেট ক্লাব (এমসিসি) অংশগ্রহণ করে।এটি আইসিসি কর্তৃক টুয়েন্টি২০ আন্তর্জাতিকের  মর্যাদা পায়। নেপাল ও নেদারল্যান্ডসের মধ্যে তৃতীয় চূড়ান্ত খেলাটি অনুষ্ঠিত হয়।  বৃষ্টিপাত তিনটি ম্যাচকে প্রভাবিত করেছে প্রথম দু'টি ম্যাচ উভয়ই পার্শ্ব প্রতি ছয় ওভারে হ'ল। তৃতীয় এবং চূড়ান্ত ম্যাচে, শুধুমাত্র ১৬.৪ ওভারের খেলা সম্ভব ছিল, খেলাটি কোনও ফলাফল ছাড়াই শেষ হয়। নেপাল ও নেদারল্যান্ডস সিরিজ ভাগ করে নিয়েছে।  দলীয় সদস্য   এমসিসি   মাহেলা জয়াবর্ধনে (অধিঃ)  কাশিফ আলী  ইয়ান বেল  ডিলান বুজ  বরুণ চোপড়া  ম্যাট কোলস  নিক কম্পটন  ড্যানিয়েল ডথওয়ায়েট  অ্যালাসডেয়ার ইভান্স  জেমস ফস্টার (উইঃ)  ডমিনিক মান্থর্পে   পিটার মুর  বেন সিয়ার্স   টম স্মিথ  জোনাথন ট্রট  মার্ক ওয়াট পারস খড্‌কা (অধিঃ)  দীপেন্দ্র সিং আইরি  ললিত ভাণ্ডারী  শক্তি গৌচাঁন  করণ কেসি  সোমপাল কামি  সুবাশ খাকুরেল (উইঃ)  সন্দীপ লামিছানে  জ্ঞানেন্দ্র মল্ল  রোহিত কুমার পৌডেল  ললিত রাজবংশী  বসন্ত রেগমি  অনিল শাহ  আরিফ শেখ  শরদ বৈশকর পিটার সিলার (অধিঃ)  ওয়েসলি বারাসি  রায়ান টেন ডেসকাট  স্কট এডওয়ার্ডস (উইঃ)  ক্লেটন ফ্লয়েড  ফ্রেড ক্লাসেন  বাস দি লিডি  পল ভ্যান মিকিরেন  ম্যাক্স ও'দাউড  হিদে ওভারডিজক  মাইকেল রিপন  শেন স্নেটার  অ্যান্টনিস স্টাল  টবিয়াস ভিসি  পয়েন্ট তালিকা দলজয়হারড্রপয়েন্টএনআরআর  ২  ১  ০  ০  ১  ৩  +২.৬৫২ ২  ১  ০  ০  ১  ২  +১.৬৬৭  এমসিসি ২  ০  ২  ০  ০  ০  –২.৩৬৫  টি২০আই সিরিজ ১ম টি২০আই  ২য় টি২০আই  ৩য় টি২০আই  তথ্যসূত্র  বহিঃসংযোগ  বিষয়শ্রেণী:২০১৮-এ আন্তর্জাতিক ক্রিকেট প্রতিযোগিতা বিষয়শ্রেণী:টুয়েন্টি২০ আন্তর্জাতিক ক্রিকেট প্রতিযোগিতা
পদ্মাবত দ্বারা প্রাপ্ত পুরস্কার ও মনোনয়নের তালিকা  প্রস্তাবিত নির্বাচিত তালিকার জন্য আমি উল্লেখিত তালিকাটির জন্য প্রস্তাবনা রাখছি। ইংরেজি উইকিপিডিয়াতে নিবন্ধটি (List of accolades received by Padmaavat আগে থেকেই একটি নির্বাচিত তালিকা এবং আমি সেই নিবন্ধটিকে বাংলায় তৈরি ও অনুবাদ করে প্রস্তাবনা দিলাম। নিবন্ধটির সম্পর্কে যেকোনো সমলোচনা বা আলোচনা এখানেই শুরু করুন। -- Bang Bang50 (আলাপ) ২০:৩৭, ১৮ এপ্রিল ২০১৯ (ইউটিসি)   আপনার অনুরোধক্রমে নিবন্ধটি পর্যালোচনা করা হল। নিবন্ধের নিম্নোক্ত বিষয়গুলো ঠিক করতে হবে:  শিরোনামটি পরিবর্তনের সুপারিশ করছি। কারণ বিষয়শ্রেণীতে দেখুন "চলচ্চিত্রের প্রাপ্ত পুরস্কার ও মনোনয়নপ্রাপ্ত পুরস্কারের তালিকা", ফলে অতিরিক্ত 'দ্বারা' শব্দটি ব্যবহার অপ্রয়োজনীয়। আর, বানানটি পুরস্কার (স), পুরস্কার (ষ) নয় (ষত্ব বিধান দ্রষ্টব্য)।  ভূমিকাংশে 'original score' এর বাংলা করেছেন পার্শ্ব সঙ্গীত, এই নামে কোন বিষয় নেই। এটি হল আবহ সঙ্গীত, যার মূল নিবন্ধ বা 'Film score' এর বাংলা হবে 'চলচ্চিত্রের সুর'।  শব্দ পরিবর্তন - মেয়ার > মেবাড়, ২ডি > টুডি, ৩ডি > থ্রিডি  রচনাশৈলী পরিবর্তন -  "পদ্মাবতী একজন উচ্চপদস্থ রাজার সাথে বিবাহিত হন" > "পদ্মাবতী একজন উচ্চপদস্থ রাজার সাথে বিবাহ বন্ধনে আবদ্ধ হন"  "তাকে পাওয়ার জন্য আকাঙ্ক্ষিত হয়ে যান" > "তাকে পাওয়ার আকাঙ্ক্ষা পোষণ করেন।"  "সেরা অভিনেতার পাঁচটি মনোনয়ন প্রাপ্ত করে" > "সেরা অভিনেতার পাঁচটি মনোনয়ন লাভ করে"  বছরের সেরা'র থেকে 'বর্ষসেরা' অধিক ব্যবহৃত ও শ্রুতিমধুর।  সর্বোপরি, নিবন্ধটিতে নির্ভরযোগ্য উৎস রয়েছে, এটি পরিপূর্ণ, নির্ভুল, ও এতে নিরপেক্ষতা রয়েছে, তবে নিবন্ধে এখনো প্রায় অর্ধেকের বেশি লাল লিংক রয়েছে। আপনি হয়ত জেনে থাকবেন নির্বাচিত হওয়ার আরেকটি পূর্বশর্ত হল নিবন্ধে কোন লাল লিংক না থাকা; এই নিবন্ধটি দেখুন।  এই বিষয়গুলো সংশোধন করে এখানে অথবা আমার আলাপ পাতায় বার্তা রাখুন, আমি পুনঃপর্যালোচনা করব। ধন্যবাদ।--ওয়াকিম (আলাপ) ২১:৪২, ১৯ এপ্রিল ২০১৯ (ইউটিসি)
বিপিনবিহারী নন্দী (২৫ জানুয়ারী ১৮৭০- ২১ জুলাই ১৯৩৭) হলেন ব্রিটিশ ভারতের একজন কবি ও লেখক।বাংলা একাডেমি চরিতাভিধান - ৩য় সংস্করণ, জুন ২০১১  জীবনী বিপিনবিহারী ১৮৭০ সালের ২৫ জানুয়ারী চট্টগ্রাম জেলার পটিয়া উপজেলার তৎকালীন খাইন গ্রামে জন্মগ্রহণ করেন। তার প্রকাশিত উল্লেখযোগ্য গ্রন্থের মধ্যে রয়েছে সপ্তকাণ্ড রাজস্থান, শিখা, অর্ঘ্য, নারী, চন্দ্র ও চন্দ্রধর। তিনি ১৯৩৭ সালের ২১ জুলাই মৃত্যুবরণ করেন। তথ্যসূত্র  বিষয়শ্রেণী:১৮৭০-এ জন্ম বিষয়শ্রেণী:১৯৩৭-এ মৃত্যু বিষয়শ্রেণী:চট্টগ্রাম জেলার কবি বিষয়শ্রেণী:পটিয়া আদর্শ উচ্চ বিদ্যালয়ের প্রাক্তন শিক্ষার্থী
মাহমুদপুর ইউনিয়ন হলো বৃহত্তর ঢাকা বিভাগস্থ ঢাকা জিলার অধীন দোহার উপজিলার একটি ইউনিয়ন।   ভৌগোলিক উপাত্ত  আয়তন:  ১৩,৭১০ একর (১৪বর্গ কিলোমিটার)। ইউনিয়নে ৪৫৬৫টি লোক বসবাস করে।   চৌহদ্দি  পদ্মা নদীর পাড়ে ১ একর ৫৮ শতাংশ জমি নিয়ে মাহমুদপুর ইউনিয়ন পরিষদ গঠিত। পূর্বে — দোহার পৌরসভা এবং বিলাশপুর ইউনিয়ন। পশ্চিমে — পদ্মা নদী ও ঝাউকান্দা ইউনিয়ন এবং নয়াবাড়ী ইউনিয়ন। উত্তরে- কুসুমহাটি ও রাইপাড়া ইউনিয়ন। দক্ষিণে — পদ্মা নদী ও ফরিদপুর জেলা। পরিষদের জমি দান করেন মৃত: আ: বাছের মুন্সী। ২০০৩ সালের ১৩ই সেপ্টেম্বর ইউনিয়ন পরিষদ ভবনের উদ্বোধন হয়।   জনসংখ্যার উপাত্ত    গ্রাম ও মৌজা  ইউনিয়ন গ্রাম: ১৫টি মৌজা: ১৫টি   নামকরা ব্যক্তি    আব্দুল বাছের মুন্সি, মাহমুদপুর ইউনিয়ন পরিষদ-এর জমি দানকারী।  মোঃ কাজিম উদ্দিন মিয়া, সাবেক চেয়ারম্যান, মাহমুদপুর ইউনিয়ন পরিষদ।  নওয়াব আলী মোল্লা, সাবেক চেয়ারম্যান, মাহমুদপুর ইউনিয়ন পরিষদ।  মোঃ তোফাজ্জল হোসেন, চেয়ারম্যান, মাহমুদপুর ইউনিয়ন পরিষদ।  মোঃশেখ বাচ্চু মিয়া,মেম্বার 2 নং ওয়ার্ড,মাহমুদপুর ইউনিয়ন   তথ্যসূত্র   বিষয়শ্রেণী:দোহার উপজেলার ইউনিয়ন
রেজওয়ান হোসেন সিদ্দিকী (১০ ফেব্রুয়ারি ১৯৫৩ - ১৬ জানুয়ারি ২০২৪) বাংলাদেশি সাংবাদিক ও সব্যসাচি লেখক। ১৯৯১ সালে খালেদা জিয়া প্রধানমন্ত্রী থাকাকালিন সময়ে তার ডেপুটি প্রেস সেক্রেটারি ছিলেন। ২০০১ সালে প্রেস ইনস্টিটিউট বাংলাদেশ -এর মহাপরিচালক হিসেবে নিযুক্ত হয়ে ৪ বছর দায়িত্ব পালন করেন। সর্বশেষ তিনি ঢাকা থেকে প্রকাশিত দৈনিক দিনকালের ভারপ্রাপ্ত সম্পাদক হিসেবে দায়িত্ব পালন করেন।  ব্যক্তিগত ও শিক্ষা জীবন সিদ্দিকী ১৯৫৩ সালের ১০ ফেব্রুয়ারি টাঙ্গাঈল জেলার এলাসিন গ্রামে জন্মগ্রহণ করেন। তার বাবা  আতিকুল হোসেন সিদ্দিকী, মা হাওয়া সিদ্দিকী।  ১৯৬৮ সালে বিজ্ঞান বিভাগে এসএসসি পাস করেন। করটিয়ার সা’দত কলেজের ছাত্র থাকাবস্থায় ১৯৬৯ সালে তার ওপর হুলিয়া জারি হয়ে সাময়িকভাবে লেখাপড়া বন্ধ হয়।  পরে চট্টগ্রামে তার চাচা মোফাখখর হোসেন সিদ্দিকীর আশ্রয়ে চলে যান।  চট্টগ্রাম থেকে ফিরে ১৯৭৩ সালে ঢাকা বিশ্ববিদ্যালয়ে ভর্তি হন। সাহিত্যে গ্র্যাজুয়েশন শেষ করে ১৯৯৫ সালে পিএএচডি ডিগ্রি অর্জন করেন। এছাড়া হল্যান্ডের  ইনস্টিটিউট অব সোস্যাল স্টাডিজ থেকে আন্তর্জাতিক সম্পর্ক ও উন্নয়ন বিষয়ে স্নাতকোত্তর ডিপ্লোমা অর্জন করেন।  কর্মজীবন রেজোয়ান সিদ্দিকী ছাত্রজীবনে ১৯৭২ সাল থেকেই ছোট গল্পকার ও কলাম লেখক হিসেবে পরিচিতি লাভ করেন।  ১৯৭২ সালে দৈনিক বাংলায় প্রুফ রিডার হিসেবে সাংবাদিকতা শুরু করেন। এ সংবাদমাধ্যমে  ধারাবাহিকভাবে ফিচার এডিটর, সিনে সম্পাদক এবং সাহিত্য সম্পাদক ও সর্বশেষ সিনিয়র সহকারী সম্পাদক হিসেবে দায়িত্ব পালন করেন। পরে মৃত্যুর আগ পর্যন্ত দৈনিক দিনকালের ভারপ্রাপ্ত সম্পাদক হিসেব দায়িত্ব পালন করেন।  ২০০২ থেকে ২০০৬ সাল পর্যন্ত প্রেস ইনস্টিটিউটের মহাপরিচালকের দায়িত্ব পালন করেন।   লেখক হিসেবে সিদ্দিকীর চরিত্র সব্যসাচীর। উপন্যাস, গল্প, নাটক, বিজ্ঞান, প্রকৃতি-পরিবেশ, ফিকশন, অনুবাদ, সংকলন-সব কিছু মিলে অর্ধশত বই লিখেছেন।   তথ্যসূত্র   বিষয়শ্রেণী:২০২৪-এ মৃত্যু বিষয়শ্রেণী:১৯৫৩-এ জন্ম বিষয়শ্রেণী:টাঙ্গাইল জেলার ব্যক্তি বিষয়শ্রেণী:বাংলাদেশী সাংবাদিক বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিন বেনু উথাপ্পা (; ; জন্ম: ১১ নভেম্বর ১৯৮৫) হলেন একজন  ভারতীয় ক্রিকেটার। তিনি এপ্রিল ২০০৬ সালে ভারতের ২০০৫-০৬ সালের ইংল্যান্ড সফরে সপ্তম এবং চূড়ান্ত ম্যাচে তার একদিনের আন্তর্জাতিক আত্মপ্রকাশ ঘটে। তিনি রান আউট হওয়ার পূর্বে একজন উদ্বোধনী ব্যাটসম্যান হিসেবে ৮৬ রান করেন। এটি একটি সীমিত ওভারে ম্যাচে কোনো ভারতীয় অভিষেক খেলায় সর্বোচ্চ স্কোর ছিল।  ব্যক্তিগত জীবন তার পিতা বেনু উথাপ্পা কর্ণাটকের একজন আন্তর্জাতিক হকি রেফারি ও মাতা রসিলেন একজন গৃহিণী এবং তার বোন শ্যারন একজন বিশিষ্ঠ ব্যবসার মালিক।  তিনি বেঙ্গালুরুর সেন্ট জোসেফ বয়েজ হাই স্কুল থেকে পড়াশোনা করেন। এই একই স্কুলের রাহুল দ্রাবিড়ও পড়াশোনা করেছিলেন। তিনি কোদাভা ভাষা ও কন্নড ভাষায় কথা বলেন।   খেলোয়াড়ী জীবন   ভারতীয় প্রিমিয়ার লিগ  উথাপ্পা ২০০৮ ইন্ডিয়ান প্রিমিয়ার লিগ-এ মুম্বাই ইন্ডিয়ানস হয়ে খেলেন এবং উদ্বোবধী ব্যাটসম্যান হিসেবে মোটামুটি সফল ছিলেন। তার প্রথম ম্যাচে তিনি রয়্যাল চ্যালেঞ্জার্স বেঙ্গালুরুর বিরুদ্ধে ৩৮ বল থেকে ৪৮ রান সংগ্রহ করেন।   আইপিএল মৌসুম  রবিন উথাপ্পার আইপিএল ব্যাটিং পরিসংখ্যানবছর দল ইনিংস রান সর্ব্বোচ্চ গড় স্ট্রাইক ১০০ ৫০ ৪ ৬ ২০০৮ মুম্বই ইন্ডিয়ান্স ১৪  ৩২০  ৪৮  ৩৫.৫৫  ১১৪.৬৯  ০  ০  ৩৪  ৯ ২০০৯ রয়্যাল চ্যালেঞ্জার্স ব্যাঙ্গালোর ১৩  ১৭৫  ৬৬*  ১৫.৯০  ১০২.৯৪  ০  ১  ১৮  ৩ ২০১০  ১৪  ৩৭৪  ৬৮*  ৩১.১৬  ১৭১.৫৫  ০  ৩  ২১  ২৭ ২০১১   ১৩  ২৬৪  ৪৫  ২৬.৪০  ১২৬.৩১  ০  ০  ২৭  ১০ ২০১২  ১৬  ৪০৫  ৬৯  ২৭.০০  ১১৮.০৭  ০  ২  ৩৮  ১০ ২০১৩  ১৬  ৪৩৪  ৭৫  ২৭.১২  ১১৬.৯৮  ০  ২  ৪২  ১২২০০৮–২০১৩ সর্বমোট ৯১  ১৯৭২  ৭৫  ২৭.০১  ১২৪.০২  ০  ৮  ১৮০  ৭১   তথ্যসূত্র    বহিঃসংযোগ   টুইটারে রবিন উথাপ্পা      Karnataka announces cash award for Robin Uthappa  Kerala announces cash awards for Sreesanth, Uthappa   Interview of Robin Uthappa in 2006  Interview of Robin Uthappa when he was in the India U-19 team  Interview of Robin Uthappa on the 'Chai with Lakshmi' show in 2012  বিষয়শ্রেণী:১৯৮৫-এ জন্ম বিষয়শ্রেণী:জীবিত ব্যক্তি বিষয়শ্রেণী:কর্ণাটকের ক্রিকেটার বিষয়শ্রেণী:কর্ণাটক থেকে আগত ক্রিকেটার বিষয়শ্রেণী:ভারতের একদিনের আন্তর্জাতিক ক্রিকেটার বিষয়শ্রেণী:ভারতের টুয়েন্টি২০ আন্তর্জাতিক ক্রিকেটার বিষয়শ্রেণী:২০০৭ ক্রিকেট বিশ্বকাপের ক্রিকেটার বিষয়শ্রেণী:দক্ষিণ জোন ক্রিকেটার বিষয়শ্রেণী:ভারতের বিশ্বকাপ ক্রিকেটার বিষয়শ্রেণী:মুম্বই ইন্ডিয়ান্সের ক্রিকেটার বিষয়শ্রেণী:রয়্যাল চ্যালেঞ্জার্স বেঙ্গালুরুর ক্রিকেটার বিষয়শ্রেণী:কলকাতা নাইট রাইডার্সের ক্রিকেটার বিষয়শ্রেণী:পুনে ওয়ারিয়র্স ইন্ডিয়া ক্রিকেটার বিষয়শ্রেণী:ভারতের রেড ক্রিকেটার বিষয়শ্রেণী:ভারতের ব্লু ক্রিকেটার বিষয়শ্রেণী:ভারতের সবুজ ক্রিকেটার বিষয়শ্রেণী:দক্ষিণাঞ্চলের ক্রিকেটার বিষয়শ্রেণী:পুণে ওয়ারিয়র্স ইন্ডিয়ার ক্রিকেটার বিষয়শ্রেণী:ইন্ডিয়া রেডের ক্রিকেটার বিষয়শ্রেণী:ইন্ডিয়া ব্লুয়ের ক্রিকেটার বিষয়শ্রেণী:ইন্ডিয়া গ্রিনের ক্রিকেটার বিষয়শ্রেণী:কোড়গু জেলার ব্যক্তি বিষয়শ্রেণী:উইকেট-রক্ষক বিষয়শ্রেণী:চেন্নাই সুপার কিংসের ক্রিকেটার বিষয়শ্রেণী:রাজজ্যোৎসব পুরস্কার ২০০৬ প্রাপক বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ বিষয়শ্রেণী:রাজস্থান রয়্যালসের ক্রিকেটার
শাল্লা থানা বাংলাদেশের সুনামগঞ্জ জেলার অন্তর্গত শাল্লা উপজেলার একটি থানা।   প্রতিষ্ঠাকাল  বাংলাদেশের হাওড় বেষ্টিত শাল্লা উপজেলা ১৯১৯ সালে নৌ-পুলিশ থানা এবং পরবর্তীতে ১৯৪১ সালে প্রশাসনিক থানা হিসেবে প্রতিষ্ঠা লাভ করে।   প্রশাসনিক এলাকাসমূহ  শাল্লা উপজেলার ৪টি ইউনিয়নের প্রশাসনিক কার্যক্রম শাল্লা থানার আওতাধীন।  ইউনিয়নসমূহ:  ১নং আটগাঁও  ২নং হবিবপুর  ৩নং বাহাড়া  ৪নং শাল্লা   আরও দেখুন   শাল্লা উপজেলা  সুনামগঞ্জ জেলা   তথ্যসূত্র    বহিঃসংযোগ   বিষয়শ্রেণী:সুনামগঞ্জ জেলার থানা বিষয়শ্রেণী:শাল্লা উপজেলা
মইয়ার হাওর বাংলাদেশের সুনামগঞ্জ জেলার জগন্নাথপুর উপজেলায় অবস্থিত একটি হাওর। এটি জগন্নাথপুরের দ্বিতীয় বৃহত্তম হাওর।   পরিচিতি  জগন্নাথপুর শহর থেকে আধা কিলোমিটার দূরে মইয়ার হাওরের অবস্থান। আগে এখানে বোরো আবাদ হতো এখানে। ১৯৯৯ সালে হাওরের ভেতর দিয়ে সড়ক নির্মাণ হলে এর স্বাভাবিক পানিপ্রবাহ বন্ধ হয়ে যায়। ফলে হাওরটি ধীরে ধীরে মরতে বসেছে। বর্তমানে জগন্নাথপুর উপজেলা সদর থেকে প্রায় দুই কিলোমিটারজুড়ে হাওরের জমি আবাসিক এলাকায় পরিণত হয়েছে। ঠিকমতো চাষাবাদ না হওয়ায় অনেকেই জমি বিক্রি করে দিয়েছেন। বেশির ভাগ ক্রেতা সেসব জমিতে ঘর তুলেছেন।   আরও দেখুন    ডিবির হাওর  হাকালুকি হাওর  তথ্যসূত্র   বহিঃসংযোগ    দর্শনীয় স্থান সিলেট  -বাংলাদেশ জাতীয় তথ্য বাতায়ন  বিষয়শ্রেণী:বাংলাদেশের হাওর বিষয়শ্রেণী:হাওর
কুমহের () ভারতের রাজস্থান রাজ্যের ভরতপুর জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৭৬ মিটার (৫৭৭ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে কুমহের শহরের জনসংখ্যা হল ২০,২৯৪ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৫৪%। পুরুষদের মধ্যে সাক্ষরতার হার ৬৫% এবং নারীদের মধ্যে এই হার ৪০%। সারা ভারতের সাক্ষরতার হার ৫৯.৫%, তার চাইতে কুমহের এর সাক্ষরতার হার কম।  এই শহরের জনসংখ্যার ১৯% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর
থাম্ব|সামান্য গ্যাস্ট্রিনের রাসায়নিক কাঠামো  গ্যাস্ট্রিন () হল একধরনের পেপটাইড হরমোন যা পাকস্থলীর প্যারাইটাল কোষ থেকে গ্যাস্ট্রিক অ্যাসিড(HCl) ক্ষরণকে উদ্দীপ্ত করে ও পাকস্থলীর নড়নচড়ন বৃদ্ধি করে। এটি পাকস্থলীর পাইলোরিক অ্যানট্রাম, ডুওডেনাম ও অগ্ন্যাশয় নামক অঙ্গের G কোষ থেকে ক্ষরিত হয়। তথ্যসূত্র   আরো পড়ুন                                             বহিঃসংযোগ   Overview at colostate.edu     বিষয়শ্রেণী:পেপটাইড হরমোন বিষয়শ্রেণী:গ্যাস্ট্রিক হরমোন বিষয়শ্রেণী:পরিপাকতন্ত্র
বাংলাদেশের সংস্কৃতিমন্ত্রী হলেন গণপ্রজাতন্ত্রী বাংলাদেশ সরকারের সংস্কৃতি বিষয়ক মন্ত্রণালয়ের দায়িত্বপ্রাপ্ত মন্ত্রী। তিনি সংস্কৃতি বিষয়ক মন্ত্রণালয়ের অধীনে সকল দপ্তর ও সংস্থারও মন্ত্রী। ১৯৭২ সালে শিক্ষা মন্ত্রণালয়ের অধীনে ‘সংস্কৃতি ও ক্রীড়া’ বিষয়ক একটি বিভাগ গঠিত হয় যা পরে ‘শ্রম ও কল্যাণ’ মন্ত্রণালয়ে যুক্ত করা হয়। তবে আবার এটিকে শিক্ষা মন্ত্রণালয়ে যুক্ত করা হয়। ১৯৭৮ সালে বিভাগটিকে ‘ক্রীড়া ও সংস্কৃতি বিষয়ক মন্ত্রণালয়’ নামে পৃথক করা হয় এবং ১৯৭৯ সালে ধর্ম বিষয়কে সম্পৃক্ত করে ‘ধর্ম, সংস্কৃতি ও ক্রীড়া বিষয়ক মন্ত্রণালয়’ নামকরণ করা হয়। ১৯৮০ সালে ধর্ম মন্ত্রণালয়কে আলাদা মন্ত্রণালয় এবং ক্রীড়া এবং সংস্কৃতি বিভাগ থেকে ক্রীড়া বিষয়ক কার্যাবলিকে পৃথক করে ‘যুব ও ক্রীড়া মন্ত্রণালয়’ গঠিত হয় এবং সংস্কৃতিকে পুনরায় শিক্ষা মন্ত্রণালয়ে দেওয়া হয়। পরে এটিকে পূর্ণাঙ্গ মন্ত্রণালয় করা হয়।  এই মন্ত্রণালয়ে দায়িত্ব পালন করা সকল মন্ত্রী, উপদেষ্টা, প্রতিমন্ত্রী এবং উপমন্ত্রীর তালিকা দেওয়া হয়েছে।  দায়িত্বপ্রাপ্ত মন্ত্রী, উপদেষ্টা এবং প্রতিমন্ত্রী ক্রমিকআলোকচিত্রনামপদবীযোগদানঅব্যাহতিদল১নুর মোহাম্মদ খানউপমন্ত্রী২৫ মে ১৯৮৮	৩ অক্টোবর ১৯৮৯বাংলাদেশ আওয়ামী লীগ২জাফর ইমামমন্ত্রী৩ অক্টোবর ১৯৮৯২৩ ডিসেম্বর ১৯৮৯বাংলাদেশ আওয়ামী লীগ৩সৈয়দ দীদার বখতপ্রতিমন্ত্রী২৩ ডিসেম্বর ১৯৮৯৬ ডিসেম্বর ১৯৯০বাংলাদেশ জাতীয়তাবাদী দল৪আলমগীর এম. এ. কবীরউপদেষ্টা১৯ ডিসেম্বর ১৯৯০১৯ ডিসেম্বর ১৯৯০নির্দলীয়৫60pxইয়াজউদ্দিন আহম্মেদউপদেষ্টা১৯ ডিসেম্বর ১৯৯০১৫ মার্চ ১৯৯১নির্দলীয়৬একিউএম বদরুদ্দোজা চৌধুরীমন্ত্রী২৭ মার্চ ১৯৯১১৯ সেপ্টেম্বর ১৯৯১বাংলাদেশ জাতীয়তাবাদী দল৭জাহানারা বেগমপ্রতিমন্ত্রী১৯ সেপ্টেম্বর ১৯৯১৩০ মার্চ ১৯৯৬বাংলাদেশ জাতীয়তাবাদী দল৮শামসুল হকউপদেষ্টা৩০ এপ্রিল ১৯৯৬২৩ জুন ১৯৯৬নির্দলীয়৯60pxওবায়দুল কাদেরপ্রতিমন্ত্রী২৩ জুন ১৯৯৬১৫ জুলাই ২০০১বাংলাদেশ আওয়ামী লীগ১০রোকেয়া আফজাল রহমানউপদেষ্টা১৬ জুলাই ২০০১১০ অক্টোবর ২০০১নির্দলীয়১১সেলিমা রহমানপ্রতিমন্ত্রী১১ অক্টোবর ২০০১২৯ অক্টোবর ২০০৬নির্দলীয়১২সি এম শফি সামিউপদেষ্টা১ নভেম্বর ২০০৬১২ ডিসেম্বর ২০০৬[[বাংলাদেশ জাতীয়১৩সফিকুল হক চৌধুরীউপদেষ্টা১২ ডিসেম্বর ২০০৬১১ জানুয়ারি ২০০৭নির্দলীয়১৪আইয়ুব কাদরীউপদেষ্টা১৭ জানুয়ারি ২০০৭২৭ ডিসেম্বর ২০০৭নির্দলীয়১৫রাশেদা কে. চৌধুরীউপদেষ্টা২১ জানুয়ারি ২০০৮৬ জানুয়ারি ২০০৯নির্দলীয়১৬আবুল কালাম আজাদমন্ত্রী৬ জানুয়ারি ২০০৯২১ ডিসেম্বর ২০১৩বাংলাদেশ আওয়ামী লীগ১৭60pxপ্রমোদ মানকিনপ্রতিমন্ত্রী৩১ জুলাই ২০০৯১৪ সেপ্টেম্বর ২০১২বাংলাদেশ আওয়ামী লীগ১৮60pxহাসানুল হক ইনুমন্ত্রী২১ ডিসেম্বর ২০১২১২ জানুয়ারি ২০১৪বাংলাদেশ আওয়ামী লীগ১৯60pxআসাদুজ্জামান নূরমন্ত্রী১৩ জানুয়ারি ২০১৪৭ জানুয়ারি ২০১৯বাংলাদেশ আওয়ামী লীগ২০60pxকেএম খালিদ বাবুপ্রতিমন্ত্রী৭ জানুয়ারি ২০১৯অদ্যাবধিবাংলাদেশ আওয়ামী লীগ২১100pxশেখ হাসিনাপ্রধানমন্ত্রী৭ জানুয়ারি ২০২৪ ৫ আগস্ট ২০২৪বাংলাদেশ আওয়ামী লীগ২২75pxড. মুহাম্মদ ইউনূসপ্রধান উপদেষ্টা  ৮ আগস্ট ২০২৪ ১৫ আগস্ট ২০২৪নির্দলীয়২৩75pxআসিফ নজরুলউপদেষ্টা  ১৬ আগস্ট ২০২৪ ১০ নভেম্বর ২০২৪নির্দলীয়২৪Mostofa_Sarwar_Farooki_at_Wikipedia_15_celebration_in_BSK_(08)|75pxমোস্তফা সরয়ার ফারুকীউপদেষ্টা  ১১ নভেম্বর ২০২৪অদ্যাবধিনির্দলীয়  তথ্যসূত্র  বিষয়শ্রেণী:বাংলাদেশের মন্ত্রণালয় অনুযায়ী মন্ত্রীদের তালিকা
এইচএফসি ব্যাংক স্টেডিয়াম (পূর্বে এএনজেড স্টেডিয়াম নামে পরিচিত) ফিজির সুভাতে একটি বহুমুখী স্টেডিয়াম।  এইচএফসি স্টেডিয়ামটি মূলত রাগবি লিগ, রাগবি ইউনিয়ন এবং ফুটবল ম্যাচের জন্য ব্যবহৃত হয় এবং এতে একটি ট্র্যাক এবং বিশ্বব্যাপী প্রতিযোগিতার জন্য উপযুক্ত একটি মাঠ রয়েছে। স্টেডিয়ামটির ধারণক্ষমতা ১৫ হাজার।   নির্মাণ এবং সংস্কার   মূলত বাকহার্স্ট পার্ক নামে পরিচিত, স্টেডিয়ামটি ১৯৫১ সালে ১৯৪৮ সালে উইলিয়াম এইচবি বাকহার্স্টের দেওয়া ১৬ হেক্টর জমিতে নির্মিত হয়েছিল।  ষষ্ঠ দক্ষিণ প্রশান্ত মহাসাগরীয় গেমসের জন্য স্টেডিয়ামটি প্রথম সংস্কার করা হয়েছিল ১৯৭৮-১৯৭৯ সালে। কাজ শুরু হয় এপ্রিল ১৯৭৮ সালে গ্র্যান্ডস্ট্যান্ড ভেঙে ফেলার সাথে, যেটি হারিকেন বেবের সময় তার ছাদ হারিয়েছিল। ১৯৭৯ সালে পুনরায় খোলার পর স্টেডিয়ামটির নামকরণ করা হয় জাতীয় স্টেডিয়ামে।  ২০১২ সালে একটি দ্বিতীয় সংস্কার করা হয়েছিল, এফজেডি $১৭.৫ মিলিয়ন খরচে ফিজির বৃহত্তম ব্যাঙ্ক এএনজেড ফিজি দ্বারা স্পনসর করা হয়েছিল। ২০১৩ সালের মার্চ মাসে ফিজি জাতীয় দল এবং ক্লাসিক অল ব্ল্যাকদের মধ্যে একটি রাগবি ইউনিয়ন খেলার মাধ্যমে স্টেডিয়ামটি পুনরায় চালু হয়।  ২০২২ সালের জুনে, ফিজি স্পোর্টস কাউন্সিল এইচএফসি ব্যাঙ্ককে স্টেডিয়ামের নতুন নামকরণের সঠিক স্পনসর হিসাবে ঘোষণা করেছিল যার নতুন নাম এইচএফসি ব্যাংক স্টেডিয়াম হিসাবে মনোনীত হয়েছে।   বাকহার্স্ট এবং বিদেসি পার্ক   ২০১২-২০১৩ সংস্কারের মধ্যে এইচএফসি ব্যাংক স্টেডিয়ামের পিছনে পার্ক এবং খেলার মাঠও অন্তর্ভুক্ত ছিল, যেগুলি বিদেসি পার্ক এবং বুকহার্স্ট পার্ক নামে পরিচিত, স্টেডিয়ামের আসল নামটি বজায় রেখে। বাকহার্স্ট এবং বিদেসি গ্রাউন্ডে তিনটি পিচ রয়েছে যা প্রাথমিকভাবে রাগবি লিগ, রাগবি ইউনিয়ন, ফুটবল এবং ক্রিকেটে প্রশিক্ষণ এবং প্রতিযোগিতার জন্য ব্যবহৃত হয়, এবং একটি ছোট স্টেডিয়াম এবং সিন্থেটিক প্রশিক্ষণ ট্র্যাক রয়েছে। ২০০৩ সাউথ প্যাসিফিক গেমসে ব্যবহৃত ন্যাশনাল বেসবল ডায়মন্ডের জায়গা ছিল বুকহার্স্ট পার্ক।   আরও দেখুন    ধারণক্ষমতা অনুযায়ী রাগবি লিগ স্টেডিয়ামের তালিকা  ধারণক্ষমতা অনুযায়ী রাগবি ইউনিয়ন স্টেডিয়ামের তালিকা   তথ্যসূত্র   বিষয়শ্রেণী:ফিজি জাতীয় রাগবি ইউনিয়ন দল বিষয়শ্রেণী:ফিজি অ্যাথলেটিক্স মাঠ বিষয়শ্রেণী:ফিজির ফুটবল মাঠ বিষয়শ্রেণী:ফিজির রাগবি লিগ স্টেডিয়াম বিষয়শ্রেণী:ফিজির রাগবি ইউনিয়ন স্টেডিয়াম বিষয়শ্রেণী:ফিজির ইনডোর এরিনা ফিজি বিষয়শ্রেণী:ফিজির বহুমুখী স্টেডিয়াম বিষয়শ্রেণী:১৯৫১-এ সম্পন্ন ক্রীড়া মাঠ বিষয়শ্রেণী:১৯৭৯-এ সম্পন্ন ক্রীড়া মাঠ বিষয়শ্রেণী:২০১৩-এ সম্পন্ন ক্রীড়া মাঠ বিষয়শ্রেণী:ওয়ার্ল্ড রাগবি সেভেনস সিরিজ ভেন্যু বিষয়শ্রেণী:সুভা ভবন বিষয়শ্রেণী:সুভার ক্রীড়া বিষয়শ্রেণী:১৯৫১-এ ফিজিতে প্রতিষ্ঠিত
মাসুদা জালাল হলেন আফগানিস্তানের একজন রাজনীতিবিদ, যিনি ২০০৪ অক্টোবর মাস থেকে ২০০৬ সালের জুলাই মাস পর্যন্ত দেশটির নারী বিষয়ক মন্ত্রী হিসেবে দায়িত্ব পালন করেছেন। তিনি ২০০৪ সালে দেশটির রাষ্ট্রপতি নির্বাচনে একমাত্র নারী প্রার্থী হিসেবে প্রতিদ্বন্দ্বিতা করেছিলেন।  তিনি পূর্বে শিশুরোগ বিশেষজ্ঞ, কাবুল বিশ্ববিদ্যালয়ের শিক্ষক এবং বিশ্ব খাদ্য কর্মসূচির কর্মী হিসেবেও দায়িত্ব পালন করেছিলেন।  প্রারম্ভিক জীবন ও শিক্ষা মাসুদা জালাল আফগানিস্তানের কাপিসা প্রদেশের গুলবাহারে জন্মগ্রহণ করেন। তিনি কাবুলের মাধ্যমিক বিদ্যালয়ে পড়াশোনা করেছেন। অধ্যায়ন করেছেন কাবুল বিশ্ববিদ্যালয়ে।  কর্মজীবন পড়াশোনা শেষ হলে তিনি কাবুল বিশ্ববিদ্যালয়ে ফ্যাকাল্টি সদস্য হিসেবে যোগ দেন। ১৯৯৬ সালে সন্ত্রাসী সংগঠন তালেবান দেশটির ক্ষমতায় অধিষ্ঠিত হলে তার পদচ্যুতি ঘটে। মাসুদা জালাল শিশুরোগ বিশেষজ্ঞ ও মনোবিদ হিসেবে দেশটির বিভিন্ন হাসপাতালে দায়িত্ব পালন করেছেন।  ২০০১ সালে সন্ত্রাসী সংগঠন তালেবানের পতন হলে তিনি রাজনীতিতে সক্রিয় হন। ২০০২ সালে তাকে দেশটির অন্তঃবর্তীকালীন রাষ্ট্রপতি হিসেবে বিবেচনায় রাখা হলেও হামিদ কারজাই দেশটির অন্তঃবর্তীকালীন রাষ্ট্রপতি হিসেবে অধিষ্ঠিত হন। মাসুদা জালাল ২০০৪ সালে দেশটির রাষ্ট্রপতি নির্বাচনে একমাত্র নারী প্রার্থী হিসেবে প্রতিদ্বন্দ্বিতা করেন। নির্বাচনে তিনি বিজয়ী হতে পারেন নি। তবে, নির্বাচনে জয়ী কারজাই প্রশাসনের অধীনে ২০০৪ সালের অক্টোবর থেকে ২০০৬ সালের এপ্রিল পর্যন্ত নারী বিষয়ক মন্ত্রী হিসেবে দায়িত্ব পালন করেন।  ২০০৯ সালের রাষ্ট্রপতি নির্বাচনে তাকে সম্ভাব্য পনের প্রার্থীর তালিকায় রেখে একটি প্রতিবেদন প্রকাশ করা হয়েছিল। প্রতিবেদনে তিনি রাষ্ট্রপতি পথে প্রতিদ্বন্দ্বিতা করার কথা নিজ মুখে বলেছেন বলে বলা হলেও সেবার তিনি রাষ্ট্রপতি পদে প্রতিদ্বন্দ্বিতা করেন নি।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৬২-এ জন্ম বিষয়শ্রেণী:আফগান নারীবাদী বিষয়শ্রেণী:কাবুল বিশ্ববিদ্যালয়ের প্রাক্তন শিক্ষার্থী বিষয়শ্রেণী:আফগানিস্তানের নারী মন্ত্রী বিষয়শ্রেণী:২১শ শতাব্দীর আফগান নারী রাজনীতিবিদ বিষয়শ্রেণী:২১শ শতাব্দীর আফগান রাজনীতিবিদ
দিয়েগো মার্টিন ফরলান কোরাজো (জন্ম ১৯ মে, ১৯৭৯) উরুগুয়ের জাতীয় ফুটবল দলের একজন খেলোয়াড়। তিনি স্ট্রাইকার হিসেবে খেলে থাকেন। তিনি বর্তমানে স্প্যানিশ ক্লাব অ্যাথলেটিকো মাদ্রিদে খেলছেন।   তথ্যসূত্র    বহিঃসংযোগ      FootballDatabase :: Diego Forlán  Portrait at Soccernet   Profile at Yahoo Sports  বিষয়শ্রেণী:১৯৭৯-এ জন্ম বিষয়শ্রেণী:জীবিত ব্যক্তি বিষয়শ্রেণী:উয়েফা ইউরোপা লিগ বিজয়ী খেলোয়াড় বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড় বিষয়শ্রেণী:উরুগুয়ের আন্তর্জাতিক ফুটবলার বিষয়শ্রেণী:আতলেতিকো মাদ্রিদের ফুটবলার বিষয়শ্রেণী:ভিয়ারিয়াল ফুটবল ক্লাবের খেলোয়াড় বিষয়শ্রেণী:পিচিচি ট্রফি বিজয়ী বিষয়শ্রেণী:লা লিগার খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ইন্টার মিলানের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:ইন্ডিয়ান সুপার লিগের খেলোয়াড় বিষয়শ্রেণী:ইংল্যান্ডে উরুগুয়েয়ীয় প্রবাসী ক্রীড়াবিদ বিষয়শ্রেণী:ইতালিতে উরুগুয়েয়ীয় প্রবাসী ক্রীড়াবিদ বিষয়শ্রেণী:উরুগুয়েয়ীয় প্রবাসী ফুটবলার বিষয়শ্রেণী:ইতালীয় বংশোদ্ভূত উরুগুয়েয়ীয় ব্যক্তি বিষয়শ্রেণী:জাপানে প্রবাসী ফুটবলার বিষয়শ্রেণী:সেরেসো ওসাকার খেলোয়াড় বিষয়শ্রেণী:উরুগুয়েয়ীয় ফুটবলার বিষয়শ্রেণী:স্পোর্ট ক্লাব ইন্তেরনাসিওনালের খেলোয়াড় বিষয়শ্রেণী:২০১০ ফিফা বিশ্বকাপের খেলোয়াড় বিষয়শ্রেণী:২০০২ ফিফা বিশ্বকাপের খেলোয়াড় বিষয়শ্রেণী:২০১৪ ফিফা বিশ্বকাপের খেলোয়াড় বিষয়শ্রেণী:ফুটবল ফরোয়ার্ড বিষয়শ্রেণী:২০১৩ ফিফা কনফেডারেশন্স কাপের খেলোয়াড় বিষয়শ্রেণী:ফিফা সেঞ্চুরি ক্লাব বিষয়শ্রেণী:২০০৭ কোপা আমেরিকার খেলোয়াড় বিষয়শ্রেণী:২০১১ কোপা আমেরিকার খেলোয়াড় বিষয়শ্রেণী:২০০৪ কোপা আমেরিকার খেলোয়াড় বিষয়শ্রেণী:ইতালিতে প্রবাসী ফুটবলার বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:স্পেনে প্রবাসী ফুটবলার বিষয়শ্রেণী:কোপা আমেরিকা বিজয়ী খেলোয়াড় বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:উরুগুয়ের ফুটবল ম্যানেজার বিষয়শ্রেণী:হংকংয়ে প্রবাসী ফুটবলার বিষয়শ্রেণী:জে১ লিগের খেলোয়াড় বিষয়শ্রেণী:উরুগুয়ের অনূর্ধ্ব-২০ আন্তর্জাতিক ফুটবলার বিষয়শ্রেণী:জে২ লিগের খেলোয়াড় বিষয়শ্রেণী:ভারতে প্রবাসী ফুটবলার বিষয়শ্রেণী:হংকং প্রিমিয়ার লিগের খেলোয়াড় বিষয়শ্রেণী:ইউনিসেফের শুভেচ্ছাদূত বিষয়শ্রেণী:উরুগুয়েয়ীয় প্রথম বিভাগের খেলোয়াড় বিষয়শ্রেণী:পানামা পেপার্সে নাম থাকা ব্যক্তি বিষয়শ্রেণী:পুরুষ ফুটবল ফরোয়ার্ড বিষয়শ্রেণী:পুরুষ ফুটবল মধ্যমাঠের খেলোয়াড়